
  Avizat,         			Serviciul juridic                                                                      Prin raport de avizare nr. __________

                                                       Raport de specialitate 
                      privind aprobarea modificării capitalului social al societății comerciale 
                                          PIEȚE ȘI TÂRGURI DROBETA SRL
			                     

  	   Prin referatul de aprobare nr. ___/____2023,  Primarul Municipiului Drobeta Turnu Severin Marius Screciu, propune adoptarea unui proiect de hotărâre de consilu local privind aprobarea modificării capitalului social al societății comerciale PIEȚE ȘI TÂRGURI DROBETA SRL, societate cu raspundere limitată de drept public și de interes local, în subordinea Consiliului Local al Municipiului Drobeta Turnu Severin  având drept asociat unic Municipiul Drobeta Turnu Severin
1. Necesitatea și oportunitatea proiectului
           Proiectul de hotărâre propus are ca scop aprobarea majorării prin aport în natura a capitalului social al SC PIEȚE ȘI TÂRGURI DROBETA SRL în sensul consolidării economice a societății.
	Adoptarea proiectului de hotărâre este necesară și oportună din următoarele considerente :
· necesitatea creșterii calitative și diversificării activităților privind modalitățile de organizare a comerțului în zonele publice de la nivelul Municipiului Drobeta Turnu Severin, în condiții de protecție a consumatorilor, de concurență loială între agenții economici, persoane fizice și juridice, care să statueze condițiile minime de dotare a zonelor de comerț, precum și  regulile generale de funcționare a formelor specifice de comerț și de prestări servicii,
· elaborarea și implementarea unor standarde de calitate și cost pentru serviciile publice desfășurate la nivelul piețelor, târgurilor și oboarelor existente la nivelul municipiului, creîndu-se astfel premisele necesare pentru creșterea calității serviciilor publice prestate/furnizate către cetățeni și mediul de afaceri.
În acest context, considerăm că este necesară majorarea în natură a capitalului social al SC PIEȚE ȘI TÂRGURI DROBETA SRL, capitalul total al societății fiind constituit astfel:
· aport în numerar 200 lei divizat în 20 părți sociale;
· aport în natură 2925190 lei divizat în 292519 părți sociale.
De asemenea propun ca bunurile constituite ca aport în natură să devină proprietatea SC PIEȚE ȘI TÂRGURI DROBETA SRL, bunurile  aduse ca aport în natură fiind cele necesare în activitatea cotidiană a societății, fără de care aceasta nu iși poate desfășura activitatea.
În același sens propunem îndeplinirea de către persoanele mandatate a formalităților necesare actualizării Actului constitutiv al societății despre care facem vorbire la Oficiul Registrului Comerțului de pe lângă Tribunalul Mehedinți, în sensul majorării în natură a capitalului social al societății.
Precizezăm că autoritatea deliberativă locală a Municipiului Drobeta Turnu Severin este îndreptățită să aprobe aceste propuneri în conformitate cu dispozițiile art. 129, alin. 3, lit. d, din OUG nr. 57/2019 privind Codul administrativ, conform cărora “în exercitarea atribuțiilor prevăzute la alin. 2, lit. a, Consiliul Local exercită, în numele autorității administrativ-teritoriale toate drepturile și obligațiile corespunzătoare participațiilor deținute la societăți sau regii autonome, în condițiile legii”.
Nu în ultimul rând Legea nr. 273/2006 privind finanțele publice locale, la art. 35, alin. 2 prevede faptul că autoritățile deliberative pot hotărâ asupra participării cu capital sau bunuri, în numele și în interesul colectivităților locale pe care le reprezintă, la constituirea de societăți comerciale sau la înființarea unor servicii de interes public local ori județean, după caz, în condițiile legii. Autoritățile deliberative pot hotărâ achiziționarea, în numele și în interesul colectivităților locale pe care le reprezintă, de acțiuni la societățile la a căror constituire au participat cu aport de capital sau în natură și pot majora sau diminua capitalul social al acestora, în condițiile legii.
Motivarea majorării de capital constă așa cum am arătat în preocuparea permanentă a Autorității administrației publice locale a Municipiului Drobeta Turnu Severin pentru eficientizarea activității SC PIEȚE ȘI TÂRGURI DROBETA SRL, fapt ce conduce și la îmbunătățirea calității serviciilor prestate.
Pentru aceste considerente propunem spre aprobare Consiliului Local al Municipiului Drobeta Turnu Severin adoptarea proiectului de hotărâre de consilu local privind aprobarea modificării capitalului social al societății comerciale PIEȚE ȘI TÂRGURI DROBETA SRL, societate cu raspundere limitată de drept public și de interes local, în subordinea Consiliului Local al Municipiului Drobeta Turnu Severin  având drept asociat unic Municipiul Drobeta Turnu Severin

2. Legalitatea 												Susținerea proiectului din punct de vedere legal este fundamentată pe:
1. dispozițiile Legii nr. 31/1990 privind societățile comerciale , republicată cu modificările si completările ulterioare;
1. dispozițiile Legii nr. 273/2006 privind finanțele publice locale cu modificările și completările ulterioare; 
1. dispozițiile OUG nr. 109/2011 actualizată privind guvernanța corporativă a întreprinderilor publice;
1. precum și pe dispozițiile art. 84, art. 129 , alin. 2 lit.(a), alin. 3 lit.(d), art 139 alin 1,  art 196 alin 1 lit (a)  din OUG nr 57/2019 privind Codul administrativ.
           În acest sens în conformitate cu prevederile art. 136 alin 8 lit (b) din OUG nr. 57/05.07.2019 privind Codul administrativ a fost întocmit raportul de specialitate al Direcției Patrimoniu cu privire la aprobarea modificării capitalului social al societății comerciale PIEȚE ȘI TÂRGURI DROBETA SRL, societate cu raspundere limitată de drept public și de interes local, în subordinea Consiliului Local al Municipiului Drobeta Turnu Severin  având drept asociat unic Municipiul Drobeta Turnu Severin.	




       DIRECTOR						        ȘEF..SERVICIU,                 DIRECȚIA PATRIMONIU				  SPAȚII CONSTRUITE
    RADU  LĂPĂDAT					      MARIUS  POPESCU

